gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4369, del 31-10-2002 (2002/11879)

Informació pública de la sol·licitud de permís d'investigació.
--------------------------------------------------------------

### Dades del document

Número de DOGV
:   4369

Data del DOGV
:   31-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/11360


Organisme emissor
:   Conselleria d'Indústria, Comerç i Energia

Tipus de document
:   Anunci

Informació pública de la sol·licitud de permís d'investigació. [2002/M11388]
  
El Servei Territorial d'Indústria i Energia de València fa saber que ha sigut sol·licitat el següent permís d'investigació amb indicació del número, el nom, el mineral, les quadrícules i els termes municipals:
  
2.935 € Margarita - Secció c) Marbre, calcàries marmòries o pedra ornamental - 15 € Buñol i Chiva.
  
Cosa que es fa pública a fi que totes aquelles persones que tinguen la condició d'interessats puguen comparéixer en l'expedient, dins del termini de 15 dies, comptats a partir de la present publicació, de conformitat amb el que s'ha establit en l'article 70 del Reglament General per al Règim de la Mineria, de 25 d'agost de 1978 (BOE núm. 295 d'11 de desembre de 1978).
Diari Oficial de la Generalitat Valenciana


Sumari del DOGV 4264, del 05-06-2002 (2002/5990)

DECRET 93/2002, de 30 de maig, del Govern Valencià, pel qual es nomena com a director de l'Agència Valenciana de l'Energia el senyor Antonio Cejalvo Lapeña.
------------------------------------------------------------------------------------------------------------------------------------------------------------

### Dades del document

Número de DOGV
:   4264

Data del DOGV
:   05-06-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/5990


Data del document
:   30-05-2002

Organisme emissor
:   Conselleria d'Innovació i Competitivitat

Tipus de document
:   Decret

Descriptors 

:   * Agència Valenciana de L'Energia
    * Conselleria Innovació i Competitivitat

DECRET 93/2002, de 30 de maig, del Govern Valencià, pel qual es nomena com a director de l'Agència Valenciana de l'Energia el senyor Antonio Cejalvo Lapeña. [2002/M5990]
  
En virtut del que disposa l'article 7.1 de la Llei 8/2001, de 26 de novembre, de la Generalitat Valenciana, de Creació de l'Agència Valenciana de l'Energia, en relació amb l'article 9.1 del Decret 9/2002, de 15 de gener, del Govern Valencià, pel qual es va aprovar el Reglament de Funcionament de l'Agència Valenciana de l'Energia, a proposta del conseller d'Innovació i Competitivitat i després de la deliberació del Govern Valencià, en la reunió del dia 30 de maig de 2002,
  
DECRETE
  
Nomenar el senyor Antonio Cejalvo Lapeña com a director de l'Agència Valenciana de l'Energia (AVEN).
  
El present Decret tindrà efectes des del dia de la publicació en el Diari Oficial de la Generalitat Valenciana.
  
València, 30 de maig de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Innovació i Competitivitat,
Diari Oficial de la Generalitat Valenciana


Sumari del DOGV 4314, del 14-08-2002 (2002/9114)

Informació pública de la suspensió cautelar de l'atorgament de llicències d'obres per a la instal·lació de xarxes públiques i infraestructura sobre béns demanials de titularitat municipal a tot el terme municipal, a fi de facilitar-ne l'estudi de l'ordenació urbanística específica.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4314

Data del DOGV
:   14-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9114


Organisme emissor
:   Ajuntament de Tavernes Blanques

Tipus de document
:   Anunci

Informació pública de la suspensió cautelar de l'atorgament de llicències d'obres per a la instal·lació de xarxes públiques i infraestructura sobre béns demanials de titularitat municipal a tot el terme municipal, a fi de facilitar-ne l'estudi de l'ordenació urbanística específica. [2002/X9114]
  
El Ple de l'Ajuntament, en la sessió del dia 25 de juliol de 2002, en virtut del que estableix l'article 57 de la Llei 6/1994, de 15 de novembre, Reguladora de l'Activitat Urbanística, i l'article 152 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, acordà:
  
Suspendre cautelarment l'atorgament de llicències d'obres per a la instal·lació de xarxes públiques i infraestructures sobre béns demanials de titularitat municipal a tot el terme municipal, a fi de facilitar-ne l'estudi de l'ordenació urbanística específica.
  
La suspensió s'extingirà, en tot cas, en el termini d'un any. Si s'hagués produït dins d'eixe termini la convocatòria de la informació pública de la nova ordenació, la suspensió es mantindrà i els efectes s'extingiran definitivament transcorreguts dos anys des de l'acord de suspensió adoptat.
  
Publiqueu la suspensió en el Diari Oficial de la Generalitat Valenciana en compliment del que preveu l'article 57.1.A) de la Llei 6/1994, de 15 de novembre, amb els recursos que en dret hi escaiguen.
  
L'acte anteriorment transcrit, que és definitiu en la via administrativa, podrà ser impugnat en el termini de dos mesos, comptat a partir de l'endemà de la publicació en el DOGV, mitjançant la interposició de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, segons disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici de poder exercitar-ne, si fa el cas, qualsevol altre que s'estime procedent.
Diari Oficial de la Generalitat Valenciana


Sumari del DOGV 4358, del 16-10-2002 (2002/10453)

Informació pública del programa per al desplegament de l'actuació integrada PRI Los Vicentes i Pla General d'Orihuela.
----------------------------------------------------------------------------------------------------------------------

### Dades del document

Número de DOGV
:   4358

Data del DOGV
:   16-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10490


Organisme emissor
:   Ajuntament d'Orihuela

Tipus de document
:   Anunci

Informació pública del programa per al desplegament de l'actuació integrada PRI Los Vicentes i Pla General d'Orihuela. [2002/X10946]
  
Promociones Torre Edar, SA, ha presentat en este ajuntament el programa per al desplegament de l'actuació integrada PRI Los Vicentes I del PGMOU d'Orihuela.
  
L'alternativa tècnica formulada comprèn projecte d'urbanització i modificació de projecte de reparcel·lació.
  
De conformitat amb el que disposa l'art. 46 de la Llei 6/94, de 15 de novembre de la Generalitat Valenciana, Reguladora de l'Activitat Urbanística, se sotmet a informació pública la proposta de programa presentada, pel termini de vint (20) dies, comptats a partir del següent a la publicació del present anunci.
  
Durant la informació pública la documentació tècnica presentada romandrà exposada al Departament d'Urbanisme de l'Ajuntament i s'hi admetran al·legacions i propostes tècniques alternatives a la presentada. Durant els cinc dies següents a l'acabament del termini d'informació pública i tret que se n'acorde la pròrroga de 20 dies addicionals, en els casos legalment prevists, es podran presentar les propostes juridicoeconòmiques.
  
Alhora, se significa que el present anunci es publica igualment als efectes prevists en l'art. 59.4 de la Llei de Règim Jurídic de les Administracions Públiques i del Procediment Administratiu Comú, per als interessats que siguen desconeguts o amb domicili ignorat.
Diari Oficial de la Generalitat Valenciana


Sumari del DOGV 4278, del 25-06-2002 (2002/6827)

Concurs. Servici de consergeria a les residències de l'Institut Valencià d'Atenció als Discapacitats (IVADIS) en el mes d'agost de 2002: l'Almara, Manises, Bennáger, la Humanitat i PRAGA.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4278

Data del DOGV
:   25-06-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/6827


Data del document
:   19-06-2002

Organisme emissor
:   Institut Valencià d'Atenció als Discapacitats

Tipus de document
:   Concurs

Descriptors 

:   * Institut Valencià d'Atenció als Discapacitats
    * contracte de serveis
    * licitació
    * empresa de serveis

Concurs. Servici de consergeria a les residències de l'Institut Valencià d'Atenció als Discapacitats (IVADIS) en el mes d'agost de 2002: l'Almara, Manises, Bennáger, la Humanitat i PRAGA. [2002/S6827]
  
1. Entitat adjudicadora
  
a) Organisme: Institut Valencià d'Atenció als Discapacitats (IVADIS)
  
2. Objecte del contracte
  
a) Descripció de l'objecte: servici de consergeria a les residències de l'IVADIS-València.
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma: concurs
  
4. Pressupost base de licitació
  
30.000 euros. IVA inclòs (trenta mil euros)
  
5. Garanties
  
Provisional: 2% pressupost de licitació
  
Definitiva: 4% pressupost d'adjudicació
  
6. Obtenció de documentació i informació
  
a) Entitat: Institut Valencià d'Atenció als Discapacitats (IVADIS)
  
b) Domicili: avinguda del Port, 108
  
c) Localitat: 46494- València
  
d) Telèfon: 74 3945406
  
7. Presentació d'ofertes o de les sol·licituds de participació
  
a) Data límit de presentació: 15 dies des de la publicació d'este anunci
  
b) Documentació a presentar: en els termes estipulats en el plec de clàusules administratives particulars.
  
c) Lloc de presentació: Registre de l'IVADIS València
  
1ª. Entitat: Institut Valencià d'Atenció als Discapacitats (IVADIS)
  
2ª. Domicili: avinguda del Port, 108
  
3ª. Localitat i codi postal: València- 46421
  
8. Obertura de proposicions: tindrà lloc el desé dia següent de l'acabament de presentació de proposicions a la seu de les oficines de l'IVADIS, València, a l'avinguda del Port, 108 de València, a les 11.00 hores.
Diari Oficial de la Generalitat Valenciana


Sumari del DOGV 4364, del 24-10-2002 (2002/11405)

Informació pública del projecte de reparcel·lació a desenvolupar en el carrer Carril del Perigall i carrers en el projecte de la urbanització Montesano de San Antonio de Benagéber.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4364

Data del DOGV
:   24-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11677


Organisme emissor
:   Ajuntament de San Antonio de Benagéber

Tipus de document
:   Anunci

Informació pública del projecte de reparcel·lació a desenvolupar en el carrer Carril del Perigall i carrers en el projecte de la urbanització Montesano de San Antonio de Benagéber. [2002/S11304]
  
Este ajuntament, per Decret d'Alcaldia de data 15 d'octubre de 2002, va aprovar sotmetre a informació pública el projecte de reparcel·lació relacionat amb el programa d'actuació integrada a desenvolupar en les parcel·les 38, 39, 40, 41 i 42 que pertanyen al polígon 34 i les parcel·les 2, 4 i 6 del carrer Perigall, que pertanyen a la unitat d'execució Montesano 5, redelimitació 2 de San Antonio de Benagéber. Durant el termini de 20 dies comptadors des de la publicació d'este edicte en el Diari Oficial de la Generalitat Valenciana qualsevol interessat podrà realitzar les al·legacions que estime convenients. Així mateix durant els primers 10 dies d'informació pública els propietaris afectats hauran de presentar certificat registral de dominis i càrregues.
Diari Oficial de la Generalitat Valenciana


Sumari del DOGV 4369, del 31-10-2002 (2002/11257)

Informació pública per a l'autorització administrativa i declaració en concret d'utilitat pública de la instal·lació elèctrica al terme municipal de Moncofa (Castelló). Expedient número ATLINE/2002/204, número de projecte d'Iberdrola 47/2002.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4369

Data del DOGV
:   31-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/11869


Organisme emissor
:   Conselleria d'Indústria, Comerç i Energia

Tipus de document
:   Anunci

Informació pública per a l'autorització administrativa i declaració en concret d'utilitat pública de la instal·lació elèctrica al terme municipal de Moncofa (Castelló). Expedient número ATLINE/2002/204, número de projecte d'Iberdrola 47/2002. [2002/F11339]
  
Als efectes de la Llei 54/1997, de 27 de novembre, i el Reial Decret 1.955/2000, d'1 de desembre de 2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la següent instal·lació elèctrica:
  
a) Peticionari: Iberdrola Distribución Eléctrica, SAU.
  
b) Finalitat de la instal·lació: la finalitat del present projecte és millorar i ampliar la xarxa aèria de MT de distribució d'energia elèctrica per a subministrar un servici elèctric regular, ateses les previsions d'expansió del territori afecte a la dita instal·lació.
  
c) Lloc on s'establirà la instal·lació: la instal·lació que es projecta queda emplaçada en zona A, a la província de Castelló, i concretament al terme municipal de Moncofa.
  
d) Característiques principals: línia aèria trifàsica a 20 kV des del suport número 620352, de la línia derivació al CT d'Idesau, urbanització Ràfols, a la partida Alqueria, fins al suport a situar enfront del CT d'Idesau, urbanització Tros de la Vila, a la partida Palafangues, al terme municipal de Moncofa de Castelló.
  
e) Tipus: línies aèries de MT 1451/0105/1, tipus A-110 amb aïllament suspés.
  
f) Pressupost: 49.461,28 euros.
  
Igualment, se sotmet a informació pública la relació d'interessats, béns i drets afectats per l'execució de l'esmentada instal·lació elèctrica.
  
Cosa que es fa pública perquè puga ser examinat l'expedient esmentat en este Servei Territorial d'Indústria i Energia de Castelló, carrer de Cavallers, 8, telèfon 409617796, i perquè s'hi puguen formular les al·legacions que s'estimen oportunes en el termini de 30 dies, comptats a partir de l'endemà de la publicació del present anunci.
Diari Oficial de la Generalitat Valenciana


Sumari del DOGV 4230, del 17-04-2002 (2002/3362)

Rotlle d'apel·lació número 140/2002. Cèdula de notificació.
-----------------------------------------------------------

### Dades del document

Número de DOGV
:   4230

Data del DOGV
:   17-04-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/3362


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 140/2002. Cèdula de notificació. [2002/Q3362]
  
Francisco Mares Roger, secretari judicial de la Secció Desena de l'Audiència Provincial de València, mitjançant aquest edicte, faig saber:
  
Que en virtut del que s'ha acordat mitjançant la resolució del dia d'avui, dictada en el rotlle d'apel·lació número 140/2002, que prové del judici número 214/1999, del Jutjat de Primera Instància número 2 de Catarroja, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
València, 25 de març de 2002
  
Vistos davant la Secció Desena de l'Audiència Provincial, en grau d'apel·lació, les actuacions de divorci número 214/1999, que se segueixen davant el Jutjat de Primera Instància número 2 de Catarroja, entre les parts; d'una, com a demandant apel·lant, la senyora Oldays Caridad Chamizo Mendoza, i representat per la procuradora Amparo Balbastre Llorens, i d'una altra, com a demandat apel·lat, el senyor Manuel Leonel Pereira Quintero.
  
Decisió
  
En atenció a tot el que s'ha exposat, la Secció Desena de l'Audiència Provincial de València, en nom de sa majestat el rei ha decidit:
  
Primer
  
Estimar el recurs d'apel·lació interposat per la representació processal de la senyora Oldays Caridad Chamizo Mendoza.
  
Segon
  
Revocar la sentència d'instàncies per a, en lloc seu i amb estimació de la demanda, declarar dissolt per divorci el matrimoni format per la recurrent i el senyor Manuel Lionel-Pereira Quintero, amb els efectes inherents a aquesta declaració.
  
Tercer
  
No fer imposició de les costes d'aquesta alçada.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem».
  
I perquè el que s'ha acordat es complisca i valga de notificació a l'apel·lat incomparegut en aquesta alçada, amb la fixació prèvia d'aquesta cèdula al tauler d'anuncis d'aquesta Secció Desena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 4390, del 02-12-2002 (2002/12992)

RESOLUCIÓ de 24 d'octubre de 2002 de l'Institut Valencià de Finances, per la qual s'adjudiquen i s'acorda l'emissió amb data 28 d'octubre de 2002 de pagarés de la Generalitat Valenciana corresponents al Programa de Paper Comercial, per un import de 25,00 milions de dòlars USA (68.016.490,36 euros).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4390

Data del DOGV
:   02-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12371


Data del document
:   24-10-2002

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * títol de crèdit
    * deute públic

RESOLUCIÓ de 24 d'octubre de 2002 de l'Institut Valencià de Finances, per la qual s'adjudiquen i s'acorda l'emissió amb data 28 d'octubre de 2002 de pagarés de la Generalitat Valenciana corresponents al Programa de Paper Comercial, per un import de 25,00 milions de dòlars USA (26.723.298,36 euros). [2002/12523]
  
El programa d'Euro-Paper Comercial de la Generalitat Valenciana estableix les condicions i característiques que han de reunir les emissions realitzades a càrrec d'este programa.
  
Les lleis anuals de pressupostos estableixen els límits per al Deute de la Generalitat Valenciana.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Orde de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
De conformitat amb la normativa exposada, la Generalitat Valenciana té en funcionament un Programa d'Euro-Paper Comercial per un import de 1.500 milions d'euros.
  
Per tot això, resolc
  
Primer
  
Adjudicar a l'entitat que es detalla, l'import i termini següent:
  
Entitat Import nominal Import en euros Termini
  
 i moneda d'emissió
  
JP Morgan 39.704.818,00 USD 32.790.872,36 3 mesos
  
Securities Ltd.
  
Segon
  
La quantitat a ingressar i els interessos són els següents:
  
Import efectiu Interessos
  
14.409.233,43 euros 117.545,93 euros
  
Tercer
  
Acordar l'emissió de pagarés de la Generalitat Valenciana amb data 28 d'octubre de 2002, corresponents al Programa de Paper Comercial per import de 25,00 milions de dòlars USA (21.150.831,36 euros)
  
València, 24 d'octubre de 2002.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 4204, del 06-03-2002 (2002/1982)

Informació pública de l'extracte de les bases reguladores i convocatòria del procés selectiu per a la provisió en propietat, per mitjà de concurs oposició, d'una plaça vacant de tècnic d'administració general.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4204

Data del DOGV
:   06-03-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/1982


Data del document
:   19-02-2002

Organisme emissor
:   Ajuntament de Crevillent

Tipus de document
:   Convocatòria

Descriptors 

:   * Crevillent
    * administració local
    * professió administrativa
    * concurs administratiu

Informació pública de l'extracte de les bases reguladores i convocatòria del procés selectiu per a la provisió en propietat, per mitjà de concurs oposició, d'una plaça vacant de tècnic d'administració general. [2002/F1982]
  
En el Butlletí Oficial de la Província d'Alacant número 42, de data 19 de febrer de 2002, es van publicar les bases específiques i la convocatòria del procés selectiu per a la provisió en propietat, per mitjà de concurs oposició, d'una plaça de tècnic d'administració general, conforme a l'oferta d'ocupació pública de 1998.
  
El termini de presentació d'instàncies per a participar serà de 20 dies naturals comptats a partir de l'endemà de la publicació de l'anunci extracte de la convocatòria en el Boletín Oficial del Estado.
Diari Oficial de la Generalitat Valenciana


Sumari del DOGV 4221, del 04-04-2002 (2002/3235)

Informació pública de l'aprovació inicial de l'escut heràldic per al municipi.
------------------------------------------------------------------------------

### Dades del document

Número de DOGV
:   4221

Data del DOGV
:   04-04-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/3235


Organisme emissor
:   Ajuntament d'Aielo de Rugat

Tipus de document
:   Anunci

Informació pública de l'aprovació inicial de l'escut heràldic per al municipi. [2002/Q3235]
  
Una vegada aprovat inicialment pel Ple de la corporació l'escut heràldic per al municipi d'Aielo de Rugat, s'exposa al públic, durant el termini d'un mes, l'expedient complet a l'efecte que els qui tinguen interés en l'assumpte puguen examinar-lo i al·legar el que estimen convenient, segons estableix l'article 14 del Decret 116/1994, de 21 de juny, del Govern Valencià.